**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**Коми Республикаса йöзлысь дзоньвидзалун видзан**

**государственнöй учреждениеясса**

**уджалысьяслы уджысь мынтысьöмын öткымын юалöм йылысь**

Медым ышöдны сетны содтöд медицина отсöг участкöвöй врач-терапевтъясöн, участкöвöй врач-терапевтъяслöн участкöвöй медицинскöй сестраясöн, Коми Республика Правительство шуис:

1. Урчитны ышöдан сьöма мынтöмъяс содтöд медицина отсöгысь (водзö - сьöма мынтöмъяс) Коми Республикаса йöзлысь дзоньвидзалун видзан государственнöй учреждениеяссаучасткöвöй врач-терапевтъяслы, участкöвöй врач-терапевтъяслöн участкöвöй медицинскöй сестраяслы, кодъяс сетöны медводдза медико-санитарнöй отсöг (водзö - медицинскöй уджалысьяс) та мында:

а) участкöвöй врач-терапевтъяслы – тöлысьын 10000 шайт;

б) участкöвöй врач-терапевтъяслöн участкöвöй медицинскöй сестраяслы – тöлысьын 5000 шайт.

2. Сьöмсö содтöд мынтöны «Коми Республикаса йöзлысь дзоньвидзалун видзан государственнöй учреждениеясса уджалысьяслы уджысь мынтысьöм йылысь» Коми Республикаса Правительстволöн 2008 во кöч тöлысь 11 лунся 239 №-а шуöмöн вынсьöдöм 4 №-а содтöдöн урчитöм Коми Республикаса йöзлысь дзоньвидзалун видзан государственнöй учреждениеясса уджалысьяслы ышöдан мынтöмъяс дорö.

3. Медицинскöй уджалысьяслы сьöм мынтан условиеясöн лоöны:

1) Коми Республикаса йöзлысь дзоньвидзалун видзан государственнöй учреждениеса юрнуöдысьöн сьöм мынтöм урчитöм йылысь локальнöй нормативнöй акт йöзöдöм;

2) медицинскöй уджалысьöн удж сетыськöд сьöм мынтöм урчитöм йылысь уджалан сёрнитчöм дорö содтöд артмöдчöм кырымалöм.

4. Медицинскöй уджалысьяслы сьöм мынтöмсö петкöдлöны торъя ведомосьтын быд тöлысь арталан кадколастын уджалан кадлы пропорциональнöя.

5. Медицинскöй уджалысьяслы сьöмсö мынтöны пасйöм медицинскöй уджалысьяслы Россия Федерацияса удж кодексöн урчитöм гарантияяс тöд вылын кутöмöн.

6. Тайö шуöмыс вынсялö сiйöс официальнöя йöзöдан лунсянь дас лун бöрын да инмö 2010 вося тöвшöр тöлысь 1 лунсянь артмöм правоотношениеяслы.

Коми Республикаса Юралысь В. Гайзер

Сыктывкар

2010 вося сора тöлысь 1 лун

200 №

Вуджöдiс Коснырева Е.Г., 1865 пас